Pitrags

Pitrags (liivi keeles Pitrõg, vanas liivi kirjaviisis Pytro̤g) on küla (ciems) Lätis Kuramaal Talsi piirkonnas Kolka vallas.Vietvārdu datubāze Ajalooliselt oli see küla liivlaste asualal.

Küla on esmamainitud 1582. aastal (nimega Pudteraggen). Legendi kohaselt asutasid selle neli Saaremaalt tulnud venda. 1826. aastal oli külas 190 elanikku. 1902. aastal ehitati sinna baptistide palvemaja ja 1938. aastal rajati muul.Kolkas pagasta teritorijas plānojums ar grozījumiem 2010. a lk. 28-29 Kuni Läti iseseisvumiseni kuulus küla Dundaga mõisale. Aastail 2009–2021 kuulus küla Dundaga piirkonda.

Pitrags jääb Slītere rahvusparki. Külas kasvavad kolm mändi on looduskaitse all.Latvijas īpaši aizsargājamām dabas teritorijām dabas datu pārvaldības sistēmā OZOLS 

Külas asuv Pitragsi keskaegne kalmistu on regionaalse mälestisena muinsuskaitse all.Pitraga viduslaiku kapsēta Kohaliku legendi kohaselt on sinna kalmistule maetud lahingus hukkunud võõramaa laevnikud. Tänapäeval on kasutusel Pitragsi ja Košragsi vahel asuv Pitragsi-Košragsi kalmistu.

Kuigi külakeskus pole otseselt muinsuskaitse all, on omavalitsus tunnistanud külasüdame kultuuriväärtuslikuks piirkonnaks. Väärtuslikeks loetakse põllumajandusega tegelenud kalurite Saknese talu, kuhu aastail 1920–1930 püstitati elumaja, laudake, pisike küün, suitsutuskoda ja garaaž. Jaunvalki rajas mõis 19. sajandi viimasel veerandil külavahtide tarbeks. Ēdrumi rajati 1907. aastal osana karjalautade kompleksist; säilinud on elumaja ja majapidamishoone. Delnieki talust on säilinud kolm elumaja, mis tänapäeval kannavad Sapņukalni, Delnieki ja Indriksoni nime. Neist viimane, mis oli kaugsõidukaptenite eluase, on nüüd kalurite elumaja. Kurgati elumaja rajati projekti järgi; säilinud on veel majandushoone varemed ja maakividest kelder.Kolkas pagasta teritorijas plānojums ar grozījumiem 2010. a lk. 29

Küla nimi tuleneb oletatavasti liivi keelest, sõnadest põddõr (põder) ja aiga (rannik).

Elanike arv

<tr valign=top><td>
 190 (1826)
 219 (1935)
 124 (1969)
 42 (1989)
 49 (2010)
<td>
 42 (2011)
 39 (2018)
 40 (2021)
 42 (2025)

 Viited 

 Välislingid 
 Küla kaart

Kategooria:Talsi piirkonna külad
Kategooria:Liivi külad